ik aan die Hoofposkantoor as 'n nuusblad. 

HELE VAAVINSOSE 
Jaargang XXVII 


KOMMUNISME EN NASISME 'N GEVAAR. 
II. 


In ons eerste artikel oor dieselfde onder- 
werp (deur `n drukfout staan daar Fascisme 
i.p.v. Nasisme) het ons aangetoon watter groot 
gevaar kommunisme vir die christelike gods- 
diens is. Nou wil ons wys op die gevaar van 
die Nasionaal-Sosialisme (Nasisme) in Duits- 
land en hoe dit `n bedreiging is vir die christe- 
like kerk. 


Toe Hitler met sy nasionaal-sosialisme aan 
die bewind gekom het in Duitsland en die stryd 
aangebind het teen die anti-godsdienstige en 
anti-christelike kommunistiese bolsjewisme het 
meer as een hoë verwagtings gekoester ook vir 
die kerk. Die krante het berig dat daar op 
groot skaal `n terugkeer tot die kerk is. Hitler 
self het in sy boek ,,Mein Kampf” (My Stryd) 
immers verklaar dat hy `n voorstander van 
vpositiewe godsdiens” is. In 1933 het die leiers 
van die nasionaal-sosialistiese rewolusie ver- 
klaar: ,,Ons het met ons oorwinning oor die 
Bolsjewisme tegelyk die vyand oorwin wat ook 
die christendom en die christelike kerke bestry 
het en gedreig het om dit te verwoes.” 


Dit het egter nie lank geduur nie of dit het 
al duideliker geword dat die nasionaal-sosial- 
isme self ook `n gevaar en bedreiging is van die 
Christelike kerk. Waar Kommunisme die kerk 
verdruk en die godsdiens wil uitroei, daar be- 
veg Nasisme die kerk meer indirek en kan ons 
praat van onderdrukking van die kerk in Duits- 

Verskyn die laaste Woensdag van die maan. 

land. Nasisme is nie soos Kommunisme anti- 
godsdienstig nie, maar tog ook nie christelik in 
die ware sin van die woord nie. Waar ateisme 
(godloëning) die oorhand geneem het in Rus- 
land, daar win die moderne heidendom veld in 
Duitsland en dit deur die medewerking van die 
nasionaal-sosialistiese staat. Dit blyk uit die 
houding van die staat. In die jongste Herder- 
like Brief”) deur die Belydende Kerk in Julie 


*) Hierdie brief kom voor in ,Het Nationaal- 
socialisme als bedreiging van de Kerk: de les van 
Duitsland” deur ds. J. J. Buskes Jr., wat ons sterk 
ter lesing aanbeveel. 


11. uitgegee wotd geklae dat deur medewerking 
van verantwoordelike staatsliede meegehelp 
word om die Duitse volk te ontkersten, en dat 
hooggeplaaste amptenare die christelike geloof 
openlik aanval. As voorbeeld word vermeld dat 
met `n uitkamp-geleentheid die deelnemers nie 
toegelaat is om op Goeie Vrydag die Kerk- 
dienste by te woon nie. (Ook word geklae dat 
van die hoogste leiers van die nasionaal-sosia- 
listiese jeugorganisasies die kerk veragtelik 
maak in die oog van die jeug van die volk en 
dat deur hulle pogings aangewend word om die 
geloof te ondergrawe. ln die Herderlike Brief 
word gewys op `n uithangbiljet van die Hitler- 
jeugorganisasie te Halle-Saale waarop die 
woorde voorkom: ,, Waar is die vyande van die 
Hitler-jeug . . . wat met na bogerigte blik op 
die knieë val, hulle tyd deurbring met kerkbe- 
soek en gebede? ... (Ons, as Hitler-jeug, kan 
slegs vol veragting of spot dié jongmense aan— 

Bou-Materiaal Schultis, Schwar & Ko. 


227 KERKSTRAAT — PRETORIA. 

















Ons het al vir 35 jaar die publiek van S.-Afrika 
voorsien van boumateriaal van enige soort. 


Ons het altyd groot voorrade van 
eersteklas materiaal, soos: 


TIMMERHOUT (Baltiese Deel en Oregon- 
dennehout). 


DEURE (Baltiese Deel en Oregon-dennehout). 


VENSTERS (Baltiese Deel en Oregon-denne- 
hout). 


LYSWERK (Baltiese Deel en Oregon-denne- 
hout). 


VERF, DISTEMPER, LYNOLIE & LOODWIT. 
GEGALVANISEERDE SINKPLATE. 
SEMENT EN KALK. 





GEUTE, VORSPLATE EN REENWATER- Tnvoerders en Fabrikante van 
PYPE. Juweliersware, Horlosies, Klokke, 
| ASFALT DAKVELT. sElektro-Plate”, Nagmaalsette, 
ASFALT VLOERBEDEKKING, rooi of swart. Doonue eo) Her loke enfpeloens 
(Hou die koue uit by sementvloere.) Gesigskundige. 
TEN-TEST ISOLERENDE BORD vir plafon- Reparasies in ons werkplaas uitgevoer. 


ne. (Maak huise warm in die winter en 
koel in die somer. Op groot skaal gebruik 
vir kerkplafonne. —  Klankbevorderend.) 


#UPSON BLUE CENTRE” BORD vir plafonne 
voerings en afskortings. (Die sterkste en 
styfste bord in Suid-Afrika vir die prys.) 


#ARMOR” BORD, vir dieselfde doel, maar 'n Gerieflike Tuisplek 


FOON 824. POSBUS 222. 








goedkoper. 
#NOVOID”. Waterdismakende poeier vir se- s o 
ment en pleister. Vir Ons bevolking 
Ysterware, Slotte, Skarniere, Spykers, Skroewe ae 
ens. is die 


Ons hou aan omheiningsmateriaal van alle be- 
skrywing en is die agente vir Whitecross En- 
gelse ,,Silflex” Gegalvaniseerde Drade, in- 


sluitende Doringdraad: Gauchada, Whitecross, 


Afrikaner en Friesland. Gladdedraad: Gorgon 
en Mashona. HO ë 
Ons kry ons voorraad direk van die fabriek en 


kan daarom goedkoop lewer. 


Skryf om `n pryslys of laat ons u prys opgee 185 Schoemanstraat, 
vordat uo rens anders koop. Dan sal u geld 
bespaar. PRETORIA. 
BUS 548. FOON X0103. 
Hansford & Hansford, 
Bepk. Spesiale Eetmale. 
Posbus 4843. Posbus o . e 
JOHANNESBURG. DUSBAK. Privaat Kamers vir Byeenkomste. 


Telefoon: bg. 338-7178. B t EE Ee 
sAlles wat die Bouer nodig het.” EO BOE SR N 

Geboorte, verlowing, trou en doodberigte word 
opgeneem teen 5/- per 50 woorde vooruitbetaalbaar. 
Hierdie gelde sowel as die intekengelde moet ge- 
stuur word aan die Administrateur van die Kerk, 
die Heer J. H. H. Janson, Bus 19, Dullstroom, aan 
wie ook van adresveranderinge moet kennis gegee 
word. Vermeld teenwoordige en toekomstige adres. 
Name en adresse van lidmate wat die blad wens te 
ontvang moet ook aan die Administrateur opgegee 
word. 

Kommunisme en Nasisme 'n gevaar. 
Offisieel. 

Oordenking. 

Kerklike Berigte. 

Vraebus. 

Korrespondensie. 

Wat sal ons lees? 

Intekengelde Ontvang 


Verlowings. Doodberigte. Memoriam. 

sien, wat nog steeds na hulle belaglike evange- 
liese of katolieke klubs gaan om hulself oor te 
gee aan oorbodige, godsdienstige gevoelsinslui- 
mering.” 

Hierdie stryd teen die christelike kerk word 
nie alleen by enkele politieke leiers gevind nie, 
maar ook by die staat as sodanig. Die kerk 
word allerhande struikelblokke in die weg ge- 
rol. Die pers is vir die leiers van Belydende 
Kerk gesluit. Die radio is nie beskikbaar vir 
hulle nie. Selfs die telefoon is vir hulle belet. 
Kerklike blaaie word belet wat die publikasie 
van kerklike aangeleenthede betref. Verskillen- 
de kerklike vergaderinge en sinodes is 6f belet 
6f ontbind. Geen kritiek mag op die kerkleiding 
van die Ryksminister vir kerklike aangeleent- 
hede uitgeoefen word nie. Die predikants-oplei- 
ding aan die kweekskole van die kerklike oppo- 
sisie (d. i. die Belydende Kerk) is verbied. Die 
teologiese fakulteit van verskillende universi- 
teite is geruineerd. In Oktober 1934 was reeds 
meer as 1000 predikante geskors of afgesit. Die 
aanklag teen hulle was dat hulle die staat be- 
skuldig het van onregmatige ingryping in die 
lewe van die kerk. In Maart 1935 is 700 predi- 
kante in Pruise in hegtenis geneem omdat hulle 

namens die Sinode 'n afkondiging gedoen het 
vanaf die kansels teen die moderne heidendom. 
Enige maande terug is ook dr. Martin Niemol- 
ler, die leier van die Belydende Groep in die 
evangeliese kerk gevange geneem. Al hierdie 
predikante is gearresteer nie omdat hulle hul- 
self aan verraad teen die staat besondig het nie, 
maar alleen omdat hulle opgekom het vir kerk 
en belydenis en aan God meer gehoorsaam wil 
wees as aan die ,almagtige” staat. 


Hierby kom dat die staat en ook Hitler self 
openlik party gekies het vir die DuitseChristene, 
dit is vir die groep in die Duitse Kerk wat die 
evangelie wil ombring om aan te pas aan die 
nasionaal-sosialistiese wêreldbeskouing, en vir 
die doel die Ou Testament verwerp sowel as 
dele van die Nuwe Testament. Van staatsweë 
word aan die Duitse Christene alle moontlike 
fasiliteite verleen. Die pers en die radio staan 
tot hulle beskikking. Met die kerklike verkie- 
sings in 1933 het Hitler die kandidate van die 
Duitse Christene by die kerkpubliek aanbeveel. 

Vir die nasionaal-sosialistiese staat is die 
kerk nie veel meer as `n handlanger van die 
staat nie, `n stuk van die Derde Ryk. Die staat 
is oppermagtig en eis alles op, selis die Duitse 
siel. Hitler skryf dan ook in sy ,Mein Kamp” 
bl. 125: ,,'n Christen, wat uit gehoorsaamheid 
aan die evangelie van Jesus Christus in kontlik 
kom met die eise van die nasionaal-sosialisme 
is 'n gewetenlose mens.” 

Daarom het Karl Barth reg as hy skryf: 
,Die kerk kan onder die nasionaal-sosialisme 
alleen maar ly. Die kerk kan nie Jesus Christus 
en terselider tyd ook nog Adolf Hitler bely nie.” 

Waar gaan dit alles heen? Is al hierdie 
onderdrukking en stryd teen die kerk moontlik 
in die land van Martin Luther? Dig vrees slaan 
'n mens soms om die hart wanneer `n mens lees 
van al die vyandskap teen Christus en sy kerk 
in Rusland en Duitsland nie alleen nie, maar 
orals waar Christus verkondig word. Dit lyk, 
so skrywe Friedrich Wilhelm Foerster in sy 
jongste boek: ,Europa und die deutsche Frage” 
(Europa en die Duitse probleem) of die anti- 
christelike magte (nasionaal-sosialisme en bols- 
jewisme) saam span tot `n definitiewe eindstryd 
teen die christendom en die christelike kerk. 

Kan é) 


U OË 


Vertrou? 


As u ly aan hoofpyn, trane- 
rige oë, of oogspanning as 
gevolg van lees of naald- 
werk, as u oë nie die lig of 
wind kan verdra nie— 


dan moet u oe dade- 
lik getoets word- 
Ons is bevoeg om alle oog- 


kundige benodighede uit te 
voer. 

ak u brille van 


ons kry, is u seker 
“ dat dit die beste is 


7 wat optiese kennis 


kani aanbied 


MAKS 


F.B.O.A. 


—I Die Oogkundige — 


SPESIALE AFSLAG AAN LESERS VAN ,,DIE HERVORMER” 


Die Enigste Adres : 


236 St. Andriesstr,, PRETORIA. 


Teenoor Dee Bee Basaars, 

ROOM. 


BOERE! BOERE! 
Stuur julle Room na die 


OU TRANSVAAL KOELKAMERS 


wat al 34 jaar staande is en wees 
versekerd van eerlik en opregte behandeling. 
Transvaal Koelkamers, 
9 Jacob Mare Straat, Pretoria. Bus 448. 
EE EE EE EE EE Ee Ee Ee Re ee N 


@-@-@-@-@-@-B-B-O-O-O-O-O-O-O-BB-O-O-HS 





F—— 
Nederlandse Brand Assuran- 
sie Maatskappy 


sDe Salamander” van Amsterdam. 





Spesiale verlaagde tarief vir Kerk 
Eiendomme. — 1/8 per £100 vir één 
jaar. BD/- per $100 vir vyf jaar. Alle 
skade veroorsaak deur Weerlig, gedek, 
ook al is daar nie brand nie. 
Pretoria, P.K. Bus 783. 29 Kerkplein. 
TAYLOR & GEERLING, Hoofagente. 

,Die wêreldgeskiedenis”, so skryf hy verder, 
sis niks as 'n voortsetting van die lydensgeskie- 
denis. Die botsing van die magte van die Bose, 
die ontplooiing van die anti-goddelike kragte, 
die haat teen die Jodendom en teen al die kerke 
wat Christus verkondig is tans so geweldig, dat 
dit lyk of die demoniese magte, beliggaam in die 
Antichris, Christus opnuut sal kruisig.” 

Maar uit die louteringsproses sal die kerk 
van Christus gelouter, gesuiwer, geheilig uit- 
kom. Die poorte van die doderyk sal die ge- 
meente van Christus nie oorweldig nie. (Mat- 
theus 16:18.) Die bloed van die martelare is 
die saad van die kerk. Daarom geen vrees nie. 
God regeer, ook oor die magte van die duister- 
nis. (Geen vrees nie. ,,Ons staat de sterke 
Held terzij”, soos Luther gesing het. 


Offisieel 


Ring van Rustenburg. 


Bogenoemde Ring vergader D.V. op Koedoesrand 
op Vrydag, 11 Maart 19388, om 4 nm. 

Die afgevaardigdes moet die nodige registers, 
notuleboeke ens. saamneem. 


Beskrywingspunte moet gestuur word aan die 
skriba van die kerkraad van Rustenburg. 

Die name van die afgevaardigdes moet met 
die oog op losies gestuur word aan die skriba van 
die gemeente Koedoesrand. 


Namens die kerkraad van Rustenburg. 


J. J. Prinsloo, Voorsitter. 
$S. Malan, skriba. 


Ring van Heidelberg. 

Die eerskomende sitting van bogenoemde Ring 
sal D.V. plaasvind op Saterdag, 19 Maart 1938, om 
10 vom., in die Ned. Hervormde Kerkgebou op Dun- 
dee, Natal. 

Die afgevaardigdes moet die nodige registers, 
notuleboeke ens. saamneem. 

Beskrywingspunte moet gestuur word aan die 
skriba van die kerkraad van Heidelberg. 

Die name van die afgevaardigdes moet gestuur 
word aan die skriba van die gemeente Glencoe. 


Namens die kerkraad van Heidelberg: 


A. J. G. Oosthuizen, voorsitter. 
C. Engelbrecht, skriba. 

Beroep: 


Ds. J. J. Prinsloo van Johannesburg na Oos-Lon- 
den. 

Ds. S. P. J. J. van Rensburg van Eendracht na 
Pietersburg. 


Beroep aangeneem: 
Ds. A. Brandt na die gemeentes in Brits-Oos. 
Ds. Joh. Dreyer van Ermelo na Potchefstroom. 


Ds. C. $. v. H. Steenekamp van Zeerust na Jo- 
hannesburg in kombinasie met Newlands en Johan- 
nesburg-Noord. 


Beroep bedank: 

Ds. G. P. J. Grobler van Potgietersrust vir Wol- 
maransstad. 

Ds. J. J. Prinsloo van Johannesburg vir Oos- 
Londen. 


Deelneming 

word betuig aan die kerkraad en gemeente van 
Vereeniging met die afsterwe van wyle ouderling 
M. M. Basson, en met die kerkraad en gemeente van 
Turffontein met die afsterwe van ouderling G. P. J. 
Labuschagne. 


Mag die Here Sy vertroosting aan die bedroef- 
des in ryke mate verleen. ë 


Aan die kerkraad en gemeente van Losberg en 
die bedroefde familiebetrekkinge met die afsterwe 
van wyle broeder Thomas Frederik Dreyer vir jare- 
lank eers ouderling in Potchefstroom en daarna van 
Losberg. Die vertroosting van Gods Gees word hulle 
almal toegebid. 


Nagmaal 

die derde Sondag in Januarie 1938 op Roossene- 
kal. Omdat die pastor loci op verlof sal wees, sal 
ds. Mulder D.V. die dienste lei. 
Ds. D. F. Erasmus 

van Ventersdorp was in 'n motorongeluk be- 
trokke. Hy is ernstig beseer en moes in die hos- 
pitaal opgeneem word. Ons is dankbaar saam met 
sy kerkraad en gemeente dat hy, na ons verneem, 
die hospitaal weer kon verlaat na enige dae. 


Prof. Dr. S. P. Engelbrecht 

vertrek D.V. op 27 November met die skip ,De 
Jagersfontein” na Holland. 'n Goeie reis en behoue 
terugkoms teen die helfte van Maart word hom toe- 
gewens. 
Prof. dr. B. Gemser 

vra ons om bekend te maak dat sy adres nie 
meer Park Drive is nie, maar Universiteit, Pretoria. 


Halfkrone. 

Wat van u 9/6 vir ,Die Hervormer”? Het u al 
hierdie jaar betaal? So nie, betaal dit dan nog voor 
die end van die jaar aan die Administrateur, die heer 
J. Janson, Bus 19, Dullstroom. 


6 DIE HERVORMER. 


Die diensreëling vir die gemeente Belfast is: 
Die eerste Sondag in Desember 1987: Mêrediens 
om 10 uur in die Groenvleiskool en die middag om 


half-drie uur op die dorp. 
Die eerste Sondag in Februarie 1988 hoop ons 


D.V. nagmaal te vier. Ons verwag `n groot opkoms, 


ook by die voorbereidingsdiens. 
J. C. Zwagemaker, skriba. 


KERSFEES-OORDENKING. 


Luk. 2:7. — En Maria het haar eersgebore 
Seun gebaar en Hom toegedraai in doeke en 
Hom in die krip neergelê, omdat vir hulle geen 
plek in die herberg was nie. 

Deur die bevel van Keiser Augustus, dat 
die hele wêreld ingeskryf moet word, het Josef 
en Maria op reis gegaan van Nasaret in Galilea 
na Betlehem in Judea. 

Onder moeilike omstandighede het hulle 
van huis gegaan en as hulle eindelik na `n swaar 

en vermoeiende reis in Betlehem aankom, is 
daar geen tuisplek nie. Van alle kante het die 
mense ingekom vir die inskrywing en daarom 
was al die losiesplekke vol. 

Die geloof van Josei en Maria word be- 
proef. Nog klink in die ore van Maria die 
woorde van die Engel: — Wees gegroet, bege- 
nadigde! Die Here is met jou, geseënd is jy on- 
der die vroue! 


En nou is daar geen tuisplek vir haar nie, 
juis nou sy dit so nodig het. Het die Here 
haar dan vergeet? 

Op sulke proewe stel die Here die gelooi 
van sy kinders. As hulle dan maar Joseis en 
Marias is, dan kla hulle nie, maar neem alles 
uit Gods hand aan. 

In die herberg geen plek, dan maar plek 
gesoek in die stal. 

Daar in eensaamheid en stilte van die stal 
is die kind Jesus gebore en neergelê in die krip. 

Geen plek in die herberg nie! 





GOED 


Pragtige Eetka- 
merstelle, be- 
staande uit tafel, 
buffet, stoele en 








hangspieël, (F ) 
£10.7.6. fm, ! 
) TEI ee 
3-Stuks Chester- 


mand. 

field-stelle, ge- ER 
stoffeer met bes- 
te moduette of 


Amerikaanse leer 






EN GOEDKOOP 






E Volledig uitgerus- 


Ed, . te Hereklerekas, 

















Groot soortering 
gebruikte 3-stuks 
Chesterfieldstelle 
met los kussings, 

vanaf £5.10.0. 
















vanaf £8.10.0. 





























Hierdie Pragtige Eetkamerstel 


van Notehout, volgens illustrasie, bestaande uit buffet, uitskuiftafel, ses stoele gestoffeer met 
die beste morocco, en 1 linovierkant — 





(] eo 





Nuutste ontwerpe in dubbel-slaapkamerstelle, betsaande uit Damesklerekas, Hereklerekas, 
Laaiekas met 38 spieëls en dubbelbed, en lino-vierkant, £24.10.0. Enkelslaapkamerstelle van- 
af £5.12.6. Hout ledikante, kompleet met matras vanaf £3.2.6. Ysterkatels en matrasse van- 
af 30/-. Kombuistafels vanaf 8/6. Groot sortering gebruikte koolstowe vanaf £2.10.0 (Do- 
ver, Sunshine, Standard en Fortress), asook Hotelfornuise. Gebruikte naaimasjiene, trap- 
en hand-, vanaf £3.10.0. Vloerkleedjies en tapyte teen weggeepryse. 


KOM BESOEK ONS, 
DIT SAL U BETAAL. 











United Furnishing House. 











“CC HARRISONSTRAAT 62 
LEVIN JOHANNESBURG 












24 November 1937 


DIE HERVORMER. 7 





Ons het hier te doen met `n profesie en `n 
aanklag. 

'n Paar weke na die geboorte is daar geen 
plek in Betlehem, ja geen plek in die hele land 
van Israel nie. Josef en Maria moet met die 
kind Jesus vlug na Egipte omdat Herodes die 
kind wil doodmaak. 

Geen plek nie! Hierdie woorde kan ons 
skryf bo die hele lewe van die Here Jesus. Hy 
was nie geag in sy vaderland nie, Hy is nie ge- 
glo deur sy broers nie. Die Here Jesus getuig 
self later: 

Die jakkalse het gate en die voëls van die 
hemel neste, maar die Seun van die mens het 
geen plek, waar Hy Sy hoof kan neerlê nie. 

Geen plek van Sy geboorte tot aan Sy 
graf nie! 

Hy, wat gekom het om goed te doen, wat 
die blindes weer laat sien het, die kreupels laat 
loop, die melaatse gereinig het, die dowes laat 
hoor, die dooies opgewek het en aan die armes 
die Evangelie verkondig het, Hy word uitge- 
stoot. 

Waarom? — — — Omdat Hy as `n lig 
geskyn het in die duisternis en die mense het 
die duisternis liewer gehad as die lig, want hulle 
werke was boos. 

Omdat die lig bly skyn het, is Hy, wat die 
waarheid gebring het, gekruisig! Ja, die kruis 
is die enigste plek wat Sy vyande aan Hom ge- 
gee het. 

Wat 'n ewige aanklag teen die mensheid! 
Die Heiland van die wêreld is afgewys, terug- 
gestoot, gehaat en gekruisig. 

Wat met die Here Jesus gebeur het, gebeur 
nog elke dag met Sy disiepels. Jesus het self 
gesê: As die wêreld julle haat, moet julle weet, 
dat hy My voor julle gehaat het. 

Vir die disiepels van Jesus geen plek in 
hierdie sondige wêreld nie, net soos in die her- 
berg! 

Troos u, my leser, die herberg en die 
wêreld is meer te beklae as u. Beklae liewer 
die kringe, die huisgesinne en die harte waar 
geen plek vir die Here Jesus is nie. 

Beklae nie uself nie. Die Here Jesus is 
ook uitgestoot, maar Hy vergeet u nie. Hier op 
aarde geen blywende stad nie, hier in balling- 


skap, hier in verlatenheid, hier op 'n pelgrims- 
reis, hier geen plek nie, — — maar hierbo `n 
Vaderland, hierbo 'n Vaderhuis, hierbo `n Va- 
derhart, waar ons een dag vir ewig mag rus. 


Tot slot nog `n ernstige vraag! Ons het 
geskryf tot Christene, tot hulle wat met die Here 
Jesus uitgestoot is. Is ons al sover? Het ons 
die Here Jesus opgeneem in ons hart, ons huis 
en ons lewe? 


Is daar plek vir Hom? Of is ons hart as 
Gie herberg waar al die begeerlikhede, die 
wêreldse sorge, die ydelhede en aardse sondige 
sake vernag en mekaar verdring? Waar geen 
plek is vir die Here Jesus nie? 


Wat `n skade vir die hart, want dan is daar 
geen ware blydskap, geen vrede, geen versoe- 
ning nie. 

Ons hart moet wees as die krip in die stal 
van Betlehem, waarin die goddelike lewe gelê 
word. 

'n Ou kerslied sê: 

Was Jezus duizendmaal in Bethlehem geboren 
En niet in u, Zoo gaat u toch verloren. 

In hoe baie van ons het Jesus Christus al 'n 
gestalte gekry? Ons wil mekaar niks verwyt 
nie, maar liewer in ons binnekamer gaan en 
bid: 


Heilge Jezus! vorm mijn leden, 
Mijn krachten en begeerlijkheden 
Dat aan mij alles U gelijk, 
't Oog in 't zien, de voet in 't wandlen; 
Dat in mijn denken, spreeken, handlen, 
In alles uwe beeldnis blijk: 
Hervorm vooral, volmaak 
Miin hart naar uwen smaak, 
Heilge Jezus! 
Tot ik als Gij 
O heilig mij! 
Geheel volmaakt en heilig zij. 


Amen. 
AE BE 


Die Oordenking vir Ou- en Nuwejaar sal ge- 
skryf word deur ds. P. $. Grobler van Krugersdorp. 


N ii EE EP ER EE EE EE N EE 
Wat van u 2/6 intekengeld? Vergeet dit 


tog nie. 

GEVRA 


APPLIKASIES VIR DIE VOLGENDE BETREK- 
KINGS BY DIE NEDERDUITS HERVORMDE 
WEESHUIS, KRUGERSDORP: 
1. Huisvader, beginsalaris £25 per maand met vry 
kos en inwoning. 

2. Matrone, beginsalaris £12.10.0 per maand met vry 
kos en inwoning. 

3. 'Tikster en Boekhouster, beginsalaris £6 per maand 
met vry kos en inwoning. 

Applikante moet lidmate van die Nederduitse 
Hervormde Kerk wees. Applikasies moet, saam met 
getuigskrifte, voor of op 5 Desember 1937 ingestuur 
word aan die Sekretaris, ds. J. J. Prinsloo, 51 
Twickenhamlaan, Auckland Park, Johannesburg. 





Die Firma 


J. H. DE BUSSY 


Posbus 460, Pretoria, 
het in voorraad 'n groot kolleksie 


PSALM-GESANGBOEKE 


in pryse van 1/10 (woorde alleen) tot 22/6 

posvry. Groot druk vir ouer mense, Iste versie 

note en ook al die versies note. Pragtige 

boekies vir aannemingspresente. Ook psalme 
en gesange afsonderlik in kassie. 


HALLELUJA'S 


Nuwe uitgawe met stafnote of tonik-solfa, 
5/6 posvry. Woorde alleen 1/5 posvry. 
MUURTEKSTE vir Sondagskool, pryse in 
groot verskeidenheid vanaf ad. tot 1/6 per 
stuk posvry. 


SONDAGSKOOLKAARTJIES 


per vel d. posvry 


BOEKLEGGERS 


Mooi uitgevoer met bloeme en Bybelteks, 10d. 
vir 19 stuks. 

GROOT BYBELSE PRENTE, 20x15 duim op 

swaar karton, pragtige kleure. Vier soorte: Zie, 

ik sta aan de deur en ik klop; Ik ben de goede 

Herder; Zijt goedsmoeds, ik ben het; Een ding 
is noodig. 


DE BREEDE EN SMALLE WEG 


Groot 25x19 duim in baie kleure gedruk. 
GESLAGSREGISTERS, 25x19 duim. Bybelse 
Prente, Breede en Smalle Weg en Geslags- 

registers 1/9 posvry. 
CHRISTELIKE BOEKE vir kinders en groot 
mense. 

Afslag by bestellings van 12 of meer. 
Pryslyste is gratis en posvry verkrybaar. 

Firma 


J. H. DE BUSSY 


L. L. STEEN, Bestuurder. 

Nagmale: 

Hendrina: 8 en 9 Januarie 19388. 

Middelburg: 15 en 16 Januarie 1988. 
Losberg. 

Die inwyding van die nuwe kerkgebou vind plaas 
D.V. op Vrydag, 14 Januarie 1988, om 10 uur v.m. 
Prof. Greyvenstein sal by die geleentheid die woord 
voer. Onmiddellik na die inwyding begin die basaar 
in die ou kerkgebou. Saterdag, die 15de, om 8 uur 
n.m., voorbereidingsdiens en voorstelling van nuwe 
lidmate. Sondag nagmaalsviering waarby weer prof. 
Greyvenstein behulpsaam sal wees. Almal wat be- 
langstel word uitgenooi saam met ons te kom fees 
vier. P. J. Smit. 


Carolina, Transvaal. 

Op die 6de en 7de November het die gemeente 
Carolina nagmaal gevier. Alle dienste is waarge- 
neem deur ons konsulent ds. le Roux. Saterdag- 
middag met voorbereiding het hy ons kerk se stand- 
punt oor wedergeboorte en bekering helder uiteen- 
gesit. Die preke van Sondag wat alger oor die liefde 
was het die harte van alger wat dit aangehoor het 
goed gedoen. 

As ouderling in die plek van wyle ouderling 
Ockert Joubert is gekies br. Jan Joubert, as addisio- 
nele diaken is gekies br. Teuns Steyn en as skriba 
van die kerkraad br. A. J. Willemse, Kerkstraat, Ca- 


rolina, Transvaal. 


'n Besondere voorreg was dit vir die gemeente 
om ds. le Roux met sy verjaarsdag in ons midde te 
hê. Mag hy lank gespaar bly vir sy volk en kerk. 

A. J. Willemse, skriba. 


Van Warmelo. 

Die 16de en 17de 11. was die Ringkommissie, 
bestaande uit dr. Rautenbach van Pretoria, ds. W. 
J. Kemp van Waterberg, br. ouderling P. Roets van 
Pretoria, op Alldays om hier 'n nuwe gemeente af 
te stig van die moedergemeente Louis Trichardt. 
Van die moedergemeente het oorgekom br. ouderling 
Robbertze en diaken J. van der Merwe. 

Die naam van die nuwe gemeente is ,Van War- 
melo” na die eerste predikant van Soutpansberg. Die 
opkoms was effens teleurstellend. Die dienste is 
waargeneem deur dr. Rautenbach, ds. W. JsKemp en 
die plaaslike leraar ds. J. J. Engelbrecht. 

J. H. Coetzee, skriba. 


Windhoek. 

Ons het die eer en voorreg gehad om ds. Huy- 
zers van Vereeniging in Julie en weer in September 
hier in ons midde te hê, as ook mevrou Huyzers. 

Op al twee die geleenthede is die dienste baie goed 


bygewoon. Die inspirerende woorde van ds. Huyzers 
sal seker nog baie lank na hy hier weg is onthou 
word. Dat Sy Eerwaarde die kuns verstaan om ʼn 
indruk op sy toehoorders te maak ly geen twyfel 
nie. Almal wat teenwoordig was is baie dankbaar 
dat die kerkraad van Vereeniging ons toegemoet ge- 
kom het om ds. Huyzers kans te gee om hierheen 
te om. 

In Julie het ons nagmaal ook gehad en in Sep- 
tember is `n paar kinders ook gedoop. 

Op `n gekombineerde kerkraadsvergadering op 
die 17e September, gehou onder voorsitterskap van 
ds. Huyzers, wat deur al die verskillende gemeentes 
verteenwoordig is, is eenparig besluit om 'n vaste 
predikant vir Suidwes te beroep. Die beroep is uit- 
gebring op ds. Huyzers. 

Ons moet ds. en mevr. Huyzers hartlik bedank 
vir hulle oorkoms hierheen. Ook is ons dank verskul- 
dig aan die Direkteur van Onderwys, mnr. Orban, en 
die prinsipaal van die primêre skool, mnr. Le Roux, 
wat die skoolsaal so bereidwillig aan ons afgestaan 
het. 

Ons hartlike dink aan al die persone wat ons 
gehelp het. 

A. P. Espach. 
Delarey. 

Die gemeente Delarey het nagmaal gevier op die 
28e en 24de Oktober. Al die dienste is waargeneem 
deur ds. Storm. Die opkoms Saterdagmiddag was 
nie van die beste nie, maar Sondag was die kerk 
vol. Ons volgende nagmaal is bepaal op die vierde 
Sondag in Januarie 1638, by welke geleentheid die 
kerkraad hoop om `n predikant te beroep. Hier volg 
'n kort vorsig oor ons finansiële posisie, omdat dit 
lyk of daar `n misverstand onder die gemeente is. 
Vanaf April tot end Oktober was ons skuld met 
lopende uitgawe £1457. Die inkomste was £857 
waarby ingesluit is £200 van die ou pastorie. Dus 
het die kollektes met basaartjes £657 opgebring. Dus 
is Saar nog 'n skuld van $£600 in die bank. Die 
kerkraad is baie bly dat die posisie so is en hoop 
dat die gemeente bymekaar sal staan en dat ons in 
die nabye toekoms weer sonder skuld sal wees. Ons 
bede is ook, mag die Here ons so seën dat dit kan 
gebeur. 

B. H. Pieterse, skriba. 
Chipinga, Suid-Rhodesië. 

Die 12de September sou ons nagmaal hier ge- 
had het, maar daar ons leraar, ds. Bierman, deur 
siekte verhinder was, moes ons dit uitstel vir `n 
week. 'Toe het ons op Saterdag die 18de in die na- 
middag voorbereiding gehad. Na die voorbereidings- 
diens is die jonge broeder Hendrik van der Sandt 
aangeneem en Sondagmêre by die begin van die nag- 
maalsdiens voorgestel. By al die dienste het Sy 
Eerw. 'n goeie gehoor gehad. Die prediking was so 

eenvoudig en duidelik dat dit reguit na die hart moes 
gaan. Die nagmaal was geseënd. Die paar dae wat 
ons met ons leraar saam kon deurbring was aange- 
name dae. 

T. E. Serfontein. 
Sinoia, Suid-Rhodesië. 

Dit was 'n genot en vreugde om weer op 16 en 
17 Oktober nagmaal te vier. Ons geliefde herder en 
leraar, ds. P. J. L. Bierman, was in ons midde. Sy 
preke was vol van liefde vir die werk waartoe hy 
geroep is. Ons vertrou dat elkeen wat teenwoordig 
was blywende sielevoedsel ontvang het. Die broeder 
P. W. Oosthuizen is voorgestel as ouderling en broe- 
der W. A. $. Olivier as diaken. Ouderling S. P. 
Naude is herkies en broeder Simon Barkhuizen is ge- 
kies as diaken. Ons het die ou moeder Johanna Oli- 
vier baie gemis, wat ons onlangs deur die dood ont- 
neem is. Hierdie gemeente het ook besluit om by 
te dra tot die bou van `n pastorie op Gwelo. Ons 
wil hul aanmoedig om hiermee te volhard en ons 
hoop dat elke lid ywerig sal meehelp. Ons volgende 
nagmaalsviering sal D.V. aanstaande jaar plaasvind. 
Die datum sal later vasgestel word. 

S. P. Naude, skriba. 
Goedehoop. 

Die gemeente van Goedehoop, Betjoeanaland, 
het weer die voorreg gehad om op 9 en 10 Oktober 
1937 nagmaal te vier met ons konsulent ds. Steene- 
kamp in ons midde. Al die preke was baie goed, 
vir die hongerige tot spyse. Die opkoms was baie 
swak. Dit is die tweede nagmaal in die jaar dat 
daar geen gemeentevergadering kon gehou word nie, 
weens die swak opkoms. Dit is betreurenswaardig 
om te sien hoe min ons lede van hulle kerk dink, om 
nie voorsiening te maak na verloop van drie maande 
om die kerk goed by te woon nie. Wat sal van die 
jongere geslag word? Waar gaan ons volk heen as 
daar nie meer tyd is vir die kerk nie? 

Ek wil hiermee `n beroep doen op ons gemeente. 
Laat ons tog probeer om met ons volgende nagmaal 
in Januarie 1988, as die Here wil, `n goeie opkoms 
te hê met voorbereiding sodat ons 'n gemeentever- 
gadering kan hou. Daar is belangrike dinge wat 
bespreek moet word. Daar sal dan ook geleentheid 
wees vir katkisante om belydenis af te ié. 

P. C. v. d. Westhuizen, skriba. 
Wolmaransstad. 

Met dankbare harte kan die Wolmaransstad-ge- 
meente andermaal weer getuig van `n azngename 
feesviering wat reeds Vrydagaand, die 15de, begin 
het toe ds. Jac. v. d. Berg in die nuwe Stadsaal `n 
tiekieaand geopen het wat die mooi bedraggie van 
£27 opgebring het. Die tiekieaand is georganiseer 
deur mevr. dr. Bodenstein, mevr. J. J. Liebenberg, 
mevr. G. F. J. van Rensburg, mevr. Theunie Kotze 
onder toesig van die finansiële komitee. Die kerk- 
raad bedank die genoemde susters vir hul goeie 

werk en al die lede en vriende wat dit ondersteun 
het. Ons basaar het die som van $824 opgebring. 
18 Nuwe lede het die geloofsbelydenis afgelê en is 
tot die gemeente toegevoeg. 19 kinders is gedoop. 
Die kerkraad het weer `n beroep uitgebring en wel 
op ds. G. P. J. Grobler van Potgietersrust. Ons bede 
is dat hy deur die gees gelei tot ons sal kom en ons 
kom help. Ds. Jac. v. d. Berg, ons konsulent, was 
alleen en moes al die werk alleen doen. (Geseën en 
inspirerend was al sy preke en dit word hoog waar- 
deer deur kerkraad en gemeente. Die opkoms van 
die gemeente was nie so goed as die gewoonte in 
Oktobermaande. Dit word toegeskryf aan masels in 
baie huisgesinne. 
L. J. Fouché. 


Krugersdorp. 

Die 2de en 3de Oktober was vir die gemeente 
dae van inspirasie, tydens die viering van die Heilige 
Awendmaa! alhier. 

Die opkoms was buitegewoon goed vir die tyd 
van die jaar. Die ruim kerkgebou was Sondagmêre 
stampvcl. 

Ds. le lto.x van Trichardts was ds. Grobler be- 
bhulpsaam tyd-ns die feesviering, wat seer seker baie 
aangenaam was vir die aanwesiges. 

Die preke van beide leraars was diep en so vol 
liefde, dat elkeen geboei was om die inhoud sy eie 
te maak, vir `n lig op sy lewenspad. 

Langs hierdie weg wil die gemeente dan ook ds. 
le Roux verseker van hulle waardering en dank vir 
sy verleende hulp. 


Die basaar wat Saterdag, die 2de Oktober, gehou 
was het £$822 opgebring. Die WelBerw. voorsitter en 
lede van die kerkraad wil die gemeente en vriende 
(inne) van harte bedank vir die gulle ondersteuning 
op finansiële en ander gebied. 


Die volgende nagmaalsviering is bepaal vir 
Sondag die 28ste Januarie 1938. Die kerkraadsver- 
gadering sal dan gehou word op Saterdag, die 22ste 
Januarie, om 5 uur n.m. 

M. J. Redelinghuys, skriba. 


Glencoe. 

Op 23 en 24 Oktober 1937 het ons weer die voor- 
reg gehad om ons nagmaal te vier onder leiding van 
die WelEerw. heer ds. S. P. Viljoen, ons leraar. 


Alhoewel die voorbereidingsdiens se opkoms nie 
so goed was nie, was ons bly en tevrede met die op- 
koms van die ander dienste, en ons sal graag wil 
sien dat die lede wat die dienste kan bywoon, tog 





Vertroubare Meubels 


EETKAMER - MEUBELMENT. 
Van soliede itiaat. Bevattende goed 
gekonstrueerde Buffet, ovaal, of 
vierkant top, tafel met sware poo- 
te, sterk stoele, gestoffeer in enige 
kleur van Rexine, hang spieël, 
maak die stel kompleet vir maar 
$12-10.0. 











OP 
DUBBEL SLAAPKAMER-MEUBELMENTE, bevattende 
Damesklerekas, een-derde waarvan rakke het, groot Mans- 
kierekas, toilettafel met 8 groot spieëls. Prys £29.10.0. 
Dubbel of enkel beddens om by te pass voorsien met sterke 
vere en die beste matrasse. 

Ons het ook `n ruime voorraad van gemaklike Chesterfield 
Meubelmente, gestoffeer in enige kleur van Rexine, Ver- 
veel, Vloerkleed, of Tweed, vanaf £10.10.0. 

KOOP NOU VOORDAT PRYSE STYG. 

Ons voorraad bevat 'n groot sortering van elke artikel 
van huis-houd meubelmente. Ons meubeleer 'n drie-kamer 
huis kompleet vir £49d10.0. Skryf vir besonderhede. 
Besoek ons tvonkamers wanneer u in Johannesburg is. 


Charles Ross & Ko. ew) Bep. 


Hooftoonkamers: 


JOHANNESBURG 





118, FOXSTRAAT, 


Ook te 42A RISSIKSTRAAT. 








Enkele Slaapkamerstel, solied ge- 
maak. Klerekas toegerus met rak 
of laaie onder. Spieëlkas het 8 rui- 
me laaie, en toegerus met groot 
skuinshoekige spieël. Ook `n gerief- 
like ,,Tallboy”. Prys kompleet 
£11.10.0. Gelyksoortige Driekwart 
Slaapkamerstelle £18.10.0. Enkele 
bedde, kompleet met veer en klap- 
perhaar matrasse £3.19.6 elk. Drie- 
kwart Bedde £4.15.0 en Dubbele 
Bedde £5.15.0. kompleet. 

hulle bes doen. Die dienste was inspirerend, moed- 
wekkend en elkeen kon iets goeds saam neem. 

Ons is tog nou in die voorreg om een keer per 
maand dienste te hê, en laat ons tog sien dat ons, 
ons deel bydra sodat daar nie leë sitplekke in die 
kerk is nie. 

Dit is met innige leed dat ons hier moet meld 
van die dood van een van ons gemeentelede, nl. br. 
Joachim Dekker, en ons medelye gaan na die familie 
ant. 

Dan het ons weer die voorreg gehad om, alhoe- 
wel nie persoonlik in die kerk te sit nie, tog na die 
diens van dr. Wolmarans te luister op Hervormings- 
dag. Ek kan u verseker ons waardeer dit en ver- 
skaf dit blydskap om na ons eie predikers te luister. 

Op Hervormingsdag het die Welkerw. ds. S. P. 
Viljoen en van hierdie kerkraad, van ons lede op 
Ladysmith besoek en `n huisdiens gehou. Die gees 
is goed en ons steun op die wyk Ladysmith. Ons wil 
die broer en suster hartlik bedank vir die bereidwil- 
ligheid om hulle huis vir ons af te staan en ook vir 
die wat opgekom het na die diens. Onthou net die 
leuse van ons kerk — ,EHendrag maak mag”. 

L. C. Coetzee, skriba. 


Oos-Londen. 

Die 9de en 10de Oktober was vir die gemeente 
van Oos-Londen van groot betekenis. Op die 9de was 
voorbereiding en ook voorstelling van sewe en twin- 
tig nuwe lidmate. Sondag, 10de, het die gemeente 
nagmaal gevier. Vandat die gemeente gestig is op 
die 6de Maart 1937 is 80 nuwe lidmate aangeneem 
en voorgestel. 

Ds. G. P. J. Grobler van Potgietersrust het die 
nagmaal waargeneem en die gemeente moet erken 
dat so 'n nagmaal hier in Oos-Londen onbekend is 
en dat daar 'n ryke seën was. 

Ses nagmaalstafels is bedien en die kerk was 
stampvol by al die dienste. Die gemeente is weer 
besiel met nuwe moed na die feesviering. 

Ons is baie dank verskuldig aan die ander ge- 


- meentes wat so vrywillig hul -leraars hierheen laat 


kom om die gemeente te bearbei. Die gemeente het 
ook opdrag gegee om te beroep en ds. J. J. Prinsloo 
van Johannesburg is beroep en nou wag ons op `n 
antwoord. 

Elke Sondag word attestate afgelees van lid- 
mate wat aansluit en wat oorkom van die Ned. Ge- 
ref. Kerk en ander kerke. 

Ds. Prinsloo van Johannesburg was vir twee 
weke in Oos-Londen en het seker baie goeie werk 
gedoen. Hy het byeenkomstes gehou in elke wyk, 
wat baie goed was en waardeer word deur die ge- 
meente. 

Ds. W. J. Kemp was vir 'n volle maand hier en 
het ook veel gedoen vir die opbou van die gemeente. 

'n Dorkas-vereniging is ook hier gestig. 

C. F. Scheepers, skriba. 

Duiwelskloof. 


Die Vroue-werkgeselskap het weer op die tweede 
Saterdag in Oktober bymekaar gekom soos gewoon- 
lik, maar dié keer het ons 'n braaivleisaand gehou. 
Die weer was ongunstig en warm. (Ons het ongeveer 
3800 lbs. boerewors en nog ander heerlike vet bees- 
vleis gehad. Ons het alles van die hand gesit en 
die mooi bedraggie van $18 gemaak. 


Ons burgemeester en sy vrou, mnr. en myr. H. 
C. Ackerman, het ons ook baie bygestaan waarvoor 
ons hulle hartlik bedank. 
Ons is ook mevr. dr. Wolmarans dankbaar vir die 
tak wat sy hier gestig het by hulle afskeid. Die 
boompie dra al vrugte. 


Ons vind dit so aangenaam om bymekaar te 
kom, ons werk, gesels, lag en geniet heerlike koek 
en tee van elke gasvrou, en ons verbaas ons oor die 
klomp werk wat ons op een dag gedaan kry. 


Ons doen meeste handwerk, wat ons maklik teen 
bestelde pryse van die hand sit. 


Ons sien altyd uit na ons volgende vergadering 
en al loop baie daarheen, ons is altyd daar op ons 
bestelde plek elkeen, met sy werk. 

Ons simpatiseer ook van harte met mevr. en dr. 
Wolmarans met die afsterwe van sy moeder. 

(Mevr.) P. J. de Bruyn (voorsitster). 
A. S. Smit, sekr. 


Korrespondensie 


'N KWITANSIE ASSEBLIEF. 


“Lidmaat” skrywe:— 

Ek weet, dat ek met die volgende my kop in 'n 
bynes gaan steek; ek hoop net, dat ek nie doodge- 
steek sal word nie. 

Vooraf wil ek net graag sê, dat ek geen per- 
soon in die oog het nie, maar net die stelsel wil kriti- 
seer: ek is daar oortuig van dat daar baie lidmate 
is wat netso dink as ek. 

Al1 dikwels het ek gewonder hoekom ek nie 'n 
kwitansie vir gelde wat ek vir die Kerk gee, behalwe 
vir lidmaatsbydrae, kry nie. Dit kom nie vir my 
daarop aan vir watter afdeling van die Kerkfonds 
ek die geld gee nie: miskien vir 'n orrel, miskien vir 
die motor vir die dominee, miskien vir banke, mis- 
kien vir ligte, miskien vir kerkskuld, miskien vir iets 
anders, maar vir die geld wat ek gee, wil ek 'n kwi- 
tansie hê — asseblief. Maar ek kry dit nie. Vra ek 
om een dan vra die persoon wat ek van hom dink 
en of ek meen, dat hy van die geld vir homself sal 
neem, selfs kerkgeld?? Wat moet ek doen? 

Hoekom kry ek net 'n kwitansie vir Lidmaats- 
bydrae, en nie vir ander gelde nie? As ek 2/6 vir 
die kollektant vir ,Die Hervormer” gee (my diaken 

Vir beste kwa- 


liteit en waarde Reparasies, 
si Stemming 
Kerkorrels, 
T Herbou 
Huisorrels, | 
: bi van alle instru- 
Klaviere EE 
en ander El SIE mente deur 
Musiek- EFFE: gekwalifiseerde 
instrumente f | É 8 IF  vakmamme. 


weier beslis om dit te ontvang — hoekom mag hy 
dit nie ontvang nie ??), dan kry ek nie 'n kwitansie 


nie. Maar as ek die 2/6 reguit aan die Administra- 
teur stuur, dan kry ek wel 'n kwitansie . Word 
die Administrateur dan minder vertrou as die kol- 
lektant? Nee, die Administrateur handel in hierdie 
opsig streng volgens besigheidsbeginsels, en dit strek 
hom tot eer, en stel die sender van die geld tevrede. 


Dit slaan my totaal dronk, hoekom `n diaken nie 
al die gelde mag ontvang nie, en vir elke pennie `n 
kwitansie mag gee nie. Dit het teenswoordig al 'n 
ongeskrewe wet geword (wat natuurlik nie so in die 
formulier staan nie), dat die diaken se hoofwerk is, 
om kerkgelde te ontvang. Waarom mag hy net Lid- 
maatsbydrae ontvang, maar alle ander gelde, bv. 
tiendes of twintigstes, ens. mag hy nie ontvang nie: 
daarvoor is die ouderling of `n spesiaal-aangestelde 
kommissie. Ook kan ek nie verstaan hoekom `n 
ouderling ook nie `n kwitansieboekie kry nie, en kwi- 
tansies uitreik nie? 


lik weet, dat U sal sê dat daar geen skelms on- 
der ons Kerk se diakens, ouderlinge, kassiers, domi- 
Ja, ek erken dit, want 
Maar, 


nees of kollektante is nie. 
ek kan nie So'n persoon se naam noem nie. 











R. Miller (Eiens.) 


91-93, WATERKANTSTRAAT, 


—— Posbus 188 —— 
KAAPSTAD. 


Geillustreerde Katalogus gratis op aansoek. 

Wapens en Ammuniesie 


soos ek al meermale gesê het: Stel die gewer te- 
vrede deur hom `n kwitansie te gee — as die persoon 
weier om `n kwitansie te gee, dan dink ek sommer 
snaaks van hom, al sê ek dit nie. 


Ten slotte nog `n puntjie, wat m.i. verbeter moet 
word. TU weet dat by elke deur gekollekteer word. 
Daarna bring die diakens die sakkies met pennies en 
tiekies (ander geldstukke is daar gewoonlik nie in 
nie, behalwe wat klein gemaak is!!!) na die kon- 
sistorie toe. Daar, in teenwoordigheid van al die 
diakens, word alles getel en weer getel. Dan word al 
die geld aan die kassier oorhandig en aan hom gesê 
dat daar soveel geld is. Nou behoort die kassier `n 
offisiële kwitansie te gee dat hy soveel ontvang het. 
Wel mag die kassier miskien êrens op 'n flentertjie 
papier opskrywe hoeveel dit was, maar wie waar- 
borg, dat hy die volle bedrag in die kerk se boeke 
gaan inskrywe? 


Ek hoop dat niemand my dit kwalik sal neem dat 
ek oor hierdie onderwerp so uitgewei het nie. My 
bedoeling is nie om iemand van verduistering te be- 
skuldig nie, maar net, om al die partye te beskerm 
en tevrede te stel, en daarom vra ek weer: 


Gee my asseblief `n offisiële kwitansie. Dankie. 














27 Oktober 1937 


DIE HERVORMER. 13 





(Ons moes hierdie brief van 4% getikte folio- 
velle aanmerklik verkort, weens beperkte ruimte. Die 
skrywer vergeet, soos iemand eendag gesê het, dat 
die hele skeppingsgeskiedenis in net een hoofstuk in 
die Bybel beskryf is. Graag stem ons met die skry- 
wer in dat vir alle ontvange gelde kwitansies gegee 
moet word. En as kwitansies gegee word, kan 'n 
diaken alle gelde wat hom vir watter kerklike doel 
ook al gegee word, ontvang. Die broeder moet hier- 
die saak maar voor sy kerkraad lê. — Redakteur.) 


Vraebus 


Doop en Onderdompel. 
Vraag: 

Br. $. Herbst van Krugersdorp wil graag weet 
wat die onderskeid is tussen die woorde doop en 
onderdompel en of die laasgenoemde woord @rens in 
die Bybel voorkom. 


Antwoord: 

Die Griekse woord ,,baptiso” wat in ons Bybels 
vertaal is deur doop, kan ook vertaal word deur nat 
maak en deur indompel. In die betekenis van albei 
die laaste gevalle kom dit voor by die ou Griekse 
skrywers. In die Nuwe Testament kom ,,baptiso” 
egter alleen voor in die betekenis van doop. So lees 
ons bv. in Mattheus 3 dat Johannes die Doper (vers 
1) gedoop het (vers 6) in die Jordaan en dat hy baie 
van die Fariseërs en Sadduseërs na sy doop sien 
kom het (vers 7). In al hierdie gevalle word in die 
oorspronklike taal van die Nuwe Testament woorde 
gebruik wat van dieselfde Griekse woord ,,baptiso” 
stam, nl. ,babtistes” (doper, vers 1) ,ebaptisonto” 
(gedoop, vers 6) en ,baptisma” (doop, vers 7). Geen 
vertaler in Nederlands of Afrikaans of Duits dink 
ooit daaraan om hierdie verse as volg te vertaal: 
Johannes die Onderdompelaar het in die Jordaan on- 
` dergedompel en baie het na sy onderdompeling ge- 
kom. Dit sou ontsiering van die taal wees. 

Die Griekse woorde wat in Handelinge 8:36 en 
88 gebruik word vir ,gedoop te word” en ,het ge- 
doop” is ook albei verbuigings van dieselfde stam 
sbaptiso”. Waarom sal 'n mens dan hier aan onder- 
dompeling van die Moorse kamerling dink? 


Op die vraag of die woord onderdompel @rens 
in die Bybel gevind kan word, antwoord ons: Nee, 
nêrens nie, nie in die Hollandse en ook nie in die 
Afrikaanse Bybel nie. 


Rook in die Konsistorie? 
Vraag: 
Br. C. D. Joubert van Mamagalieskraal, Brits, 
vra of in die konsistorie gerook mag word? 


Antwoord: 

Deur die A.E.B. (Afrika Evangeliese Bond) word 
geleer dat rook sonde is. Ons het gehoor dat van 
hulle leiers rook selfs op die kerkplein nie wil toe- 
laat nie. Ander gaan nog verder en veroordeel rook 
as sodanig. Hoewel ons geen roker is nie, kan ons 
hiermee nie instem nie. Rook op sigself is nie sonde 
nie. Dit kan natuurlik tot sonde gemaak word. 


Die metode egter om twee lysies te maak, een 
van wat sonde is en die ander van wat nie sonde 
is nie en dit as 't ware in die binnesak te dra en 
nou en dan te raadpleeg, hou ons nie van nie. Dit 
het die Here Jesus nie gedoen nie. Hy het nie in 
die eerste plek gelet op die daad nie, maar op die 
gesindheid van die hart waarmee `n daad verrig 


word. Rook kan 'n onskuldige vermaak wees. Dit 
kan ook tot sonde gemaak word. 
Maar mag in `n konsistorie gerook word? Ons 


sal dit nie doen nie, maar as iemand anders dit sou 
doen, sou dit ons nie hinder nie. Die konsistorie is 
immers niks meer as `n vergaderlokaal nie. As 'n 
mens daar nie mag rook nie, omdat Gods Naam ook 
daar in die gebed aangeroep word, dan mag 'n mens 
dit in sy eetkamer, waar die Naam van God ook 
daagliks aangeroep word, ook nie doen nie. 


As dit egter hinderlik is. vir sommige lede van 
die kerkraad as daar gerook word, dan behoort dit 
nagelaat te word gedagtig aan Rom. 14:21 en 1 Kor. 
8:1-18. 


Vraag: 

Dieselfde broeder vra ,warom ons kerkwette net 
ingryp op die mde gebod, terwyl steel en leuentaal 
by onse Heiland groter sonde was as egbreuk. 
Antwoord: 

Om by die laaste deel van die vraag te begim 
wens ons daar op te wys dat die mens onderskeid 
maak tussen klein, groot en groter sondes. Dit het 
die Heer nie gedoen nie. Sonde is sonde voor God. 
Of iemand die 7de of die 6de of die 9de of watter 
gebod ook al oortree is hy ewe skuldig voor God. 
Daarom sê die apostel Jakobus dan ook: ,,Wie die 
hele wet onderhou, maar in een opsig struikel, (wat- 
ter gebod dit ook al mag wees) het aan almal skul- 
dig geword.” Jak. 2:10. 


Om te sê dat ,die kerkwette net ingryp op die 
7de gebod” is nie heeltemal korrek nie, hoewel dit 
hoofsaaklik so is. Ons weet persoonlik van verskil- 
lende ander gevalle van sensuur behalwe wat die 
7de gebod betref. Steel en leuentaal is netso sonde 
voor God as egbreuk. En daarom behoort die kerk- 
like tug nie beperk te word tot die gebod teen eg- 
breuk nie. Waar dit die geval is, is die kerklike tug 
verslap en behoort dit hersien te word. 


Ermelo. Joh. Dreyer. 

35 JAAR LANK. BEVRY VAN 
HEUP JIG. 


713 — en heeltemal gesond — danksy 
Kruschen. 


Vyf-en-dertig jaar gelede was hierdie sewen- 
tig-jarige hulpeloos weens heupjig. Toe het hy van 
Kruschen gehoor. Sedert daardie dag geniet hy vol- 
maakte gesondheid. Hier is sy merkwaardige ver- 
haal— 


,Vyf-en-deriig jaar gelede het ek 'n hewige 
aanval van heupjig gehad en kon ses weke lank 
skaars beweeg. 'Toe het ek Kruschen begin inneem 
— omtrent 'n halwe teelepelvol in warm water, elke 
oggend. Binne 'n paar weke was ek ontslae van die 
vreeslike pyn in my heupe. Sedertdien het ek elke 
oggend Kruschen ingeneem. Daarna het ek nie 
nodig gehad om `n dokter te raadpleeg nie en is op 
78-jarige leeftyd heeltemal gesond wat ek net kan 
toeskrywe aan die inneem van Kruschen-sout elke 
oggend.” 'T. A. 


Meeste mense word ontydig oud omdat hulle 
een noodsaaklike vereiste vir gesondheid verwaarloos 
— inwendige reinheid. Uiteindelik begin hulle die 
gesonde Kruschen-gewoonte. Dan, miskien vir die 
eerste maal in hulle lewes begin hulle elke dag ont- 
slae raak van oorskietstof in die gestel. Die gevolg 
is hernude gesondheid en krag, kwale verdwyn, u 
voel weer jonk en die lewe word die moeite werd. 





NEDERLANDSE BYBELS NA HOLLAND. 

Prof. S. P. Engelbrecht skrywe ons as volg: 

Dit is voorwaar droewig en 'n baie slegte teken 
dat daar in die Kaapkolonie `n beweging begin is om 
ons Hollandse Bybels na Holland terug te stuur. 
Was dit nie daardie Hollandse Bybel, die erfenis van 
die vaders, waaruit ons volk in die verlede krag ge- 
put het en gesterk is? En waardeur ons volk as 
'n nasie behoue gebly is? Ek glo nie dat daar vrees 
bestaan dat hierdie beweging wat 'n getuienis is van 
'n volslae gebrek aan piëteit, in ons Hervormde Kerk 
sal posvat nie. Dit is net so dwaas as toe `n onder- 
wyser 'n paar jaar gelede die Hollandse boek van 
sy skoolbiblioteek verbrand het. En wat is die toe- 
stand vandag? Dit, dat daar van verskillende kante 
op aangedring word dat daar meer Nederlands in die 
skole geleer moet word. En wat se sin het dit nogal 
om die Bybels Holland toe te stuur? Nederland is 
vol Bybels, so goedkoop dat die armstes dit in hande 
kan kry, en ek is oortuig daarvan dat hierdie bewe- 


ging daarginds `n baie slegte indruk maak. 

Ons lees meermale in die pers dat Hollandse 
Bybels uit Engeland na Suid-Afrika terug gestuur 
word vanwaar dit in die tweede Engelse oorlog weg- 
gevoer is. Die Engelse in Engeland verwag dus blyk- 
baar van ons meer piëteit as wat daardie dwase op- 
roep van getuig. 

Ek hoop niemand van ons dink selfs daaraan om 
die ou Hollandse Bybel die land uit te stuur nie. 


OOR KOMMUNISME. 


Br. J. van Melle skrywe ons:— 

Dit doen my genoeë dat mnr. J. L. P. Wolmarans 
van Langlaagte die moeite geneem het om op my 
brief van 25 Augustus antwoord te gee. Dat ons 
dit nie met mekaar eens is nie is van minder belang; 
dat mense gewillig is om sulke sake kalm en ernstig 
te bespreek is die hoofsaak. Ek kan ook goed ver- 
staan dat mnr. Wolmarans teen kommunisme is want 
die kommuniste is mos teen godsdiens, altans teen 
die kerk, tenminste die meeste van hulle. In Rus- 
land word volgens die koerante ons mede-Christene 
vervolg en word van owerheidsweë die godsdiens teë- 
gewerk. Nou kan mens wel daarteen aanvoer dat 
die berigte uit Rusland nie altyd geloofwaardig is 
nie, `n mens sou ook mededelinge kan doen wat skyn 
aan te toon dat in Rusland mens vry is om sy gods- 
diens te bely solank jy geen openlike of geheime aan- 
valle op die Russiese regering doen nie, maar ek ag 
dit 'n saak wat die vraag of ons kerk teen kommu- 
nisme moet waarsku of nie, slegs weinig raak. Want 
al sou al die kommuniste wat daar is, sowel in Rus- 
land as daarbuite, teen godsdiens wees, dan mag 
mens daaroor kommunisme op sigself nog nie ver- 
oordeel nie. 

Die vraag is slegs: of 'n Christen kommunis kan 
wees of nie? En dan meen ek dat dit kan. Want 
kommunisme is eenvoudig `n wyse van staatshuis- 
houding wat wil dat al die produksie-middele eien- 
dom sal wees van die staat. As byvoorbeeld Holland 
sy steenkoolmyne self ontgin in plaas van dit oor te 
laat aan maatskappye, dan is dit kommunisme; as 
dieselfde land 'n groot Suidersee-polder self bewerk 
in plaas van die grond te verkoop aan privaat per- 
sone dan is dit kommunisme. 

As jy dit voorstaan is jy kommunis. Die ander 
dinge: die beskouinge oor histories-materialisme en 
maatskaplike ewolusie, die vyandigheid teenoor die 
godsdiens, die klassestryd, die prediking van inter- 
nasionale saamhorigheid van die arbeiderklas, die op- 
ruiing tot rewolusie, dis alles bykomstighede wat met 
die wese van kommunisme niks te make het nie. 
— Jy kan `n godsdienstige mens wees, gekant teen 
die klassestryd, gekant teen rewolusie; jy kan eng- 
nasionalisties wees en sonder aanvaarding van die 
wysgerige beskouings oor histories-materialisme en 

maatskaplike ewolusie, en tog desondanks 'n goeie 
kommunis wees. 


Kommunisme is ouer as Lenin of Marx, is ouer 
as Rusland of Duitsland self. By die ou Germane 
was, soos by baie ander onbeskaafde en halfbeskaaf- 
de volke, kommunisme in swang. Die ou Israelite 
het `n stelsel van eiendomsreg gehad wat `n mengsel 
was van kommunisme en privaat besit. Dat die kom- 
muniste van vandag merendeels vyandig of be- 
treure, slegs `n toevalligheid, en grotendeels daaraan 
toe te skrywe dat van die begin af die kerke hulle 
teen die kommuniste gekeer het. As daar `n geeste- 
like opwekking in Rusland sou kom, sodat die volk 
weer terug sou keer na die godsdiens van hulle 
vadere, dan sou die Russe tog nog ewe goed kommu- 
niste kan bly. Daarom sê ek dat jy kommunis kan 
wees en tegelyk godsdienstig, net so goed as dat jy 
Fascis kan wees of Sindikalis of 'n aanhanger van 
kapitalisme en tegelyk daarby ook `n oortuigde 
Christen. 


Ek hou nie baie van Kommunisme nie; ek hou 
meer van Sindikalisme, Al weet ek dat waarskynlik 
meer as 95 persent van die Sindikaliste onkerkse 
mense is, en hoewel ek nie saamstem nie met die 
wys waarop hulle hul doel wil bereik, so hou ek tog 
van Sindikalisme omdat ek meen dat daardie stelsel 
te verkiese is bo die wat ons nou het. Maar al gee 
ek die voorkeur aan Sindikalisme, so sou dit-my tog 
spyt indien in een of ander land een of ander kerk 
daarvoor kant sou kies. 


Wat sien ons nou? Ons kerk spreek homself uit 
teen Kommunisme; ons geagte redakteur spreek 
homself uit nie alleen teen Kommunisme nie maar 
ook teen Fascisme; meneer Wolmarans veroordeel 
in sy brief aan my Kapitalisme; ekself sou wel 
graag wil pleit vir Sindikalisme. Maar waar gaan 
ons dan heen? Dit is nie die doel van `n kerkblad 
nie; dit is nie die werk van die kerk nie. Laat die 
dinge staan. laat ons, waar ons as 'n kerk by- 
mekaar kom, in `n gebou of in ons koerant, staat- 
kunde en staatsbeleid laat rus. En as ons tog sulke 
dinge wil bespreek, laat ons dan nie mekaar veroor- 
deel nie; nie `n ander gelowige veroordeel omdat hy 
'n sekere staatsbeleid beter ag as 'n ander; nie be- 
sluite gaan neem nie en sê: julle wat aan daardie 
party behoort kan nie goeie Christene wees nie. — 
Ons moet versigtig wees, mnr. Wolmarans, want 
ons loop gevaar dat ons die gelowiges, om dinge 
wat die geloof nie raak nie, van mekaar vervreem. 
(Met baie wat broeder Van Melle hier skryf kan 

ons instem, maar nie met alles nie. Hy bepleit egter 
Kommunisme as sodanig, maar br. Wolmarans so- 
wel as die redakteur het nie Kommunisme sonder 
meer, ook nie van die ou volke bestry nie, maar die 
Russiese Kommunisme soos dit homself in die Bols- 
jewistiese Rusland openbaar. Hierdie Kommunisme 

is 'n voorloper van die Antichris. Dit is op sigself 
veroordeel, vgl. Joh. 8:18; 1 Joh. 4:8. 

Dat die kerk hom nie moet inlaat met die staat- 
kunde nie, selfs nie as daardie staatkundige anti- 
christelik is en die volk op dwaalweë lei, dit kan ons 
nie met die geagte skrywer instem nie, want dit is 
in stryd met ons calvinistiese leer- en lewensbeskou- 
ing dat die lig van die evangelie op al die terreine 
van die lewe gewerp moet word; in stryd met Ar- 
tikel 86 van ons Nederlandse Geloofsbelydenis en wat 
meer is, in stryd met die optree van profete en apos- 
tels wat teen konings en keisers getuig het van hulle 
dwaalweë. (Graag stem ons egter met die skrywer 
in dat ons sulke sake prinsipieel moet bespreek son- 
der om mekaar te veroordeel. Redakteur.) 


VERDWAALDE LEDE. 

L. Coetzee skrywe: 

Op elkeen van ons rus daar 'n plig, dit sy teen- 
oor ons huis, ons buurman, ons werk, ons land of wat 
ook al en bo-op dit alles het ons 'n christelike plig. 

Dit is miskien nie algemeen bekend by al ons 
predikante onder watter toestand ons hier in Natal 
ons bevind nie as lede en werkers van die Hervormde 
Kerk. Ons staan nie ver van wat Rhodesië en ander 
gemeentes buite die Unie betref nie. Ons hier kan 
al die moeilikhede van daardie gemeentes terdeë be- 
sef. As daar `n oproep gemaak word vir die werk 
of uitbreiding van ons Kerk dan word `n beroep op 
Natal ook gemaak en ek is seker ons dra ons deel by. 
Ons wil dit egter nie gebruik om te bewys dat ons 
iets daarvoor moet terugontvang nie. Nee, dit is 
glad nie die geval nie, maar net vir verduideliking 
dat ek dit hier aanhaal. 

Dit moet erken word dat die meeste Hervormers 
van Natal hierheen uit die Transvaal gekom het, en 
is meeste in een of ander amp en is vandag hier en 
more daar. Ongelukkig het algar nie die besef dat 
dit juis hier is wat hulle so baie vir ons Kerk be- 
teken, hier waar ons so min is. 

Ek wil dus die volgende versoek aan U rig met 
die vertroue dat U met my in hierdie saak sal in- 
stem. 

My versoek is net dit dat elke predikant van 
ons Kerk minstens een keer per maand 'n afkondiging 
maak en ons lidmate daarop wys dat hulle aan hul 
skribas die name en adresse van lidmate wat hulle 
ken en wat in Natal of buite die Unie woonagtig is, 
te verskaf. Met die nodige nadruk behoort ons ons 
doel te bereik en deur vol te hou sal al die lede dit 
naderhand weet en vertrou ek dat ek binnekort in 
staat sal wees om weer algar te bedank vir hierdie 
guns. 

Die skribas kan dan op hulle beurt weer die 
informasie aan ds. S. P. Viljoen, P.K. Bus 879, Dur- 
ban, of aan die skribas van Durban, Glencoe en Pie- 
termaritzburg stuur en dan rus die saak by ons. 

Bestel U 
Afrikaanse 
Bybels in 


verskillende 


bande 


Pryse: 8/1, 6/1, 7/1, 9/9, 11/8, 15/9 en 17/8 
POSvry. 





Afrikaanse Psalmboek 


4/9 posvry. 


Afrikaanse Hallelujaboeke 


Sonder note. — 1/6 posvry. 
Met musieknote en tonic solfa. — 5/6 posvry. 


En vra vir pryslyste van 


Psalm- en Gesangboeke 
Sondagskoolkaartjies 
Christelike boeke 


by die 


Suid-Afrikaanse Boekwinkel 


Edm. Bepk. 
Kerkstraat 236 — Pretoria 


Foon 1159. 

Die lede van ons Kerk in die Transvaal is wel 
bewus waar hulle familielede en vriende woonagtig 
is en kan hulle ons die klein guns bewys. 

Ek voel die saak moet ons aandag geniet en ek 
kan nie `n beter uitweg dan hierdie sien nie. My 
vertroue is dat ons sal trag om ons leuse uit te lewe 
in woord en daad — Eendrag maak mag. 

(Ons moes die brief weens beperkte ruimte be- 
kort. Die punt wat br. Coetzee aanroer is van groot 
belang. Orals, veral buite Transvaal, is daar ver- 
dwaalde lede van ons kerk. As aan die versoek in 
al die gemeentes veral met nagmale voldoen word, 
sal baie van die verdwaalde lede opgespoor kan 
word. Ons gee graag ons steun hieraan. 


WS us 


HET MAANDBLAD van de Vereeniging van Kerk- 
voogdyen in de Nederlandsche Hervormde 
Kerk. (Onder redaksie van ds. Mr. C. J. Bar- 
tels te Zevenaar. (Mr, Meester, in Neder- 
lands is dieselfde as ons Advokaat.) Uitgewer 
Ruygrok en Kie, 'Oude '(Gracht 188—140, 
Haarlem. 

In die uitgawe van Julie 1987 word in 'n lesens- 
waardige artikel aan die hand gegee dat die amp 
van voorleser en voorsinger, wat hoofsaaklik nog in 
die plattelandse gemeentes in Nederland voorkom, 
afgeskaf moet word. Twee redes word hiervoor aan- 
gegee: I. met die oog op besparing. In Nederland 
is daar 'n klein vergoeding aan hierdie funksie ver- 
bonde. TI. Omdat op die aanwesigheid van `n voor- 
leser en voorsinger weinig of geen waarde meer ge- 
stel word nie. 

In sommige gemeentes, so word berig, is die 
offisiële voorlesersamp afgeskaf en word deur een 
of meer van die kerkraadslede by beurte die taak 
van voorleser vervul, soos by ons gebruiklik is. 

Aan die ander kant word dit erken dat dit die 
Hervormde Kerk sier, dat historie en tradisie daarin 
so 'n groot plek inneem. 

DIAKONIA. Maandblad van die Federasie van Dia- 
conieën in de Ned. Herv. Kerk van de Stich- 
ting Huizen van Weldadigheid en Barmhartig- 
heid en van de Vereeniging Vredeheim. 

Onder redaksie van dr. J. H. Adriani, P. van der 
Kamp, jonkheer dr. C. G. C. @uarles van Ufford, 








prof. dr. Slotemaker de Briiine, Mr. F. A. Nelemans, 
Mr. A. E. Stoop, W. J. Hemmes (Eind Redakteur)... 


Uitgewers N. V. Drukkery v/h G. J. van Amerongem 
en Kie, Amersfoort, Nederland. 

Hierdie maandblad wil ons van harte aanbeveel 
veral by die lede van ,Die Kommissie vir Arme 
Blankes en Diakonale Armversorging”, maar verder 
ook by die broeders diakens, ouderlinge en predi- 
kante. Ons diakonale werk laat nog veel te wense 
oor. Nuttige voorligting is in hierdie maandblad 
van Diakonieë van die Nederlandse moederkerk te 
vinde. 


VERHALE VAN DIE SEË. Uit vroeër dae. Deel I 
en IT, deur Leon Maré. Uitgegee deur J. L. van 
Schaik, Bepk., Pretoria. Prys 8/- elk. 

Hierdie verhale van skipbreuk en ontkomings 
uit ou reisbeskrywings bewerk is besonder inte- 

Tessant. Dit voer die leser terug na die tyd van die 

seilskip met die ontbering, hongersnood en skeur- 

buik wat dikwels die lot van die ou seevaarders was. 

Tereg sê die skrywer in die voorwoord dat sommige 

van die verhale geskiedkundig geword het. Die 

boekies is veral geskryf vir jeugdige lesers wat al- 
tyd baie behae skep in awontuurlike verhale. 

Ons beveel dit by ons lesers aan. Dit sal mooi 
kersgeskenke vir u kinders wees. Dit is keurig 
netjies uitgegee. 


KONING LEEU en sy onderdane. Deur Lulu Latsky, 
ook uitgegee deur die firma J. L. van Schaik 
te Pretoria. Prys 8/-. 

Die skrywer is 'n kenner van diere en sy weet 
om haar kennis op 'n onderhoudende manier aan die 
kleintjies te vertel. Hulle sal die boekie uitmekaar 
lees. Dis 'n mooi boekie om u kleintjies te leer lees 
en nuttig en aangenaam besig te hou, veral in die 
lang somervakansie. 


KATRINA. `n Toneelstuk in drie bedrywe, deur P. 
W. $. Schumann. Prys 8/6; 

en 
NAG, 

`n drama in vier bedrywe deur Eugene N. Ma- 
Tais. Prys 8/8, is albei mooi uitgegee deur die 
firma Van Schaik wat deur sy netjiese en goeie uit- 
gawes reeds baie gedoen het om ons Afrikaanse lite- 
Tatuur te verryk. 


Die eerste speel op `n Oosrandse dorp tydens 
die groot staking op die Witwatersrand in 1922. Die 
skrywer beeld die botsing tussen die inheemse en 
aitheemse kulture goed uit. Die invloed van die 
vreemde kultuur laat hom aan die Rand veral goed 
voel. Die skrywer laat sy personae hulle taal hier 
en daar deurspek met Engels. Wat my egter hier 
sowel as in baie ander Afrikaanse toneelstukkies op- 
val is die menigvuldige oortreding van die derde 
gebod veral met uitroepe. Dit is vir my meer as 
hinderlik as ek Afrikaanse toneelopvoerings bywoon. 
sWat op Gods aardbodem”, bl. 57, kan bv. net so 
goed weergegee word deur: ,wat op aarde.” Die 





uitroep van Tant Alie op bl. 62 kan netso goed ver- 


vang word deur: ,Ag, my kind, wat gaan daar aan?” 
ens. ens. 


Die tweede, nl. ,NAG”, speel gedurende die be- 
gin van die derde jaar van die Tweede Vryheidsoor- 
log op die plaas Diepkloof, geleë in die eensaamste 
en mees onbereikbare deel van die woeste Krans- 
berge. Dit is 'n spannende verhaal soos oorlogs- 


verhale gewoonlik is, 'n uitstekende toneelstuk. 
Ermelo. Joh. Dreyer. . 


ee ee 


Aan die vriende en ondersteuners van die 
Nederduits Hervormde Weeshuis te Krugers- 
dorp! 


Ons het baie blyke van belangstelling in 
Weeshuis ontvang by geleentheid van ons jaar- 
fees en daar is in die laaste maande mooi gifte 
in geld en waardes ingekom, wat ek graag in 
hierdie uitgawe van ,,Die Hervormer” wou 
publiseer het, maar ek glo nie dat ek die kopie 
vir die drukker sal klaar kry nie, die werk het 
ons baas geraak. 


Laat dit U nie ontmoedig om nog meer on- 
dersteuning te gee nie. Verslag van ingekome 
gifte sal nou die eerste aan die beurt kom. 


Met dank en heilbede, 
U dienswillige, 


A. STAFLEU, 
Administrateur ( Weeshuis). 








“—MINERVA 
DRUKPERS BEPERK. 
ALGEMENE DRUKKERS 

Foon 1976. 

P.K. Bus 1058. 


@ 
363, Pretorius 


Str., Pretoria. 


Drukkers van hierdie Blad. 
Navrae vir allerlei Drukwerk 


word uilgenooi 

Die mees suksesvolle 
— MIDDEL 
in Suid-Afrika 


`n Medisynekas op sigself— 
Hou dit in die Huis 


ZINK-PYN 
SPECIFIC 


(Kloktoring Merk) 


Gee verligting binne vyf minute 
en gee dadelik voordeel vir: 
BINKINGS OORPYN JIG HOOFPYN 
GESIGPYN LENDEPYN TANDPYN RUMATIEK 
HEUPJIG RUGPYN 
knfluensa, Verkoue, Koues, Seerkeel, Koor- 


sigheid en baie ander Pyne, ens. 


WAT MENSE SÊ: 

Ek het vir twee maande aan hewige 
Sinkings gely. Medisyne en pyn-pleisters het 
my geen goed gedoen nie. Zink-Pyn Specific 
bet my binne drie minute genees.” 

Ek het vir 25 jaar aan Lendepyn gely, 
en is nou genees deur Zink-Pyn Specific.”' 

Na 17 jaar ondervinding het ek niks beter 
gevind as Zink-Pyn Specific vir Hoofpyn 
Sinkings nie." 

Ek was altyd gepla met Jig. Twee 
dosisse van Zink-Pyn Specific het my vel- 
kome verligting gegee." 

nSwaar Rugpyn Vir 14 dae. Het baie 
middels gebruik sonder baat, volkome ver- 
Hgting deur een dosis Zink-Pyn Specific. 
Heeltemal genees deur een bottel.” 

Zink-Pyn Specific het my van Maag- 
griep genees." 


ZINK-PYN SPECIFIC 
(Kloktoring Merk) 
3/6 by alle apteke, en winkels 
myl van apteke. 4/- per 
pe: Gesondheids Medisyne 
e, Adelaide, K.P. f 


MU7S-1 * 


Hervormer-intekengelde ontvang vanaf 15 Oktober | 
tot 15 November 1987. 


Boksburg: J. van Staden, L. van Niekerk, D. 
Bekker, A. $. Nel, H. P. Willemse, C. van Vuuren, 
P. Piek, mnr. Venter (per H. P. Willemse). Brak- 
pan: (per ds. Barger) J. J. Botha 10/-. Bloemhof: 
J. B. Botes. Bloemfontein-Noord: (per mnr. Hulme) 
J. CO. Brewis, W. Styger, $. Kotze, C. Rheeder, M. 
Sauerman, P. Kotze. Bronkhorstspruit: J. J. Prins- || 
loo. Carolina: J. A. Joubert. Christiana: M. P.. 
Massyn, P. Delarey, H. D. J. Combrinck, P. 
Gouws, W. Strauss, B. J. Lubbe, J. Rosenblatt (per 
mnr. Rosenblatt). Delarey: D. R. Smit. Dullstroom: 
C. J. J. Joubert, F. W. van Niekerk 8/-, F. C. Sy- 
mington, mevr. F. G. A. Wolmarans 7/6, 1. J. du 
Preez. ËEendracht: (per P. A. Ras) P. J. Bierman, 
R. J. Venter 5/-, W. Pelser 5/-, J. P. la Grange, 
N. M. Prinsloo, J. M. Venter 8/-, J. J. Venter, P. G. 
Oberholzer, P. J. Venter, G. P. de Lange 4/6, A. P. 
van Wyk, J. H. de Lange, H. G. de Lange, A. J. de 
Lange (oubaas), A. J. Prinsloo, H. L. Venter, A. d. 


de Lange (H. seun), J. C. v. d. Berg, A. J. de Lange, || 
Smartryk Bezuidenhout, P. $S. van Dyk 5/-, J. H. v. |, 


d. Berg, J. P. G. Booysen, M. J. Bekker, S. W. J. 
Bekker, P. J. Greyling 10/-, J. H. Duvenage, H. van 
Rensburg, J. van Rensburg, J. P. Dreyer, W. Brey- 
tenbach, H. Opperman, F. Brits, G. Brits. (Germis- 
ton: (per H. Kruger) D. J. J. Strydom 10/-, d. d. 
Havenga, G. P. Marais, R. de Beer 5/-. (Glencoe 
P. N. A. Groenewald 5/-. (Gvwelo: J. D. J. van Rens- 
burg, B. D. Marais. Gobabis, S.W.A.: (per P. Oost- | 
huizen) N. J. R. Oosthuizen 10/-. Heidelberg: (per | 
K. Lanser), R. C. J. Brits, P. F. Kruger, P. N. Vi- # 
joen 5/-, B. de Beer, C. J. Labuschagne. Johannes- 
burg: J. van Straten 5/-, D. P. Delarey, mevr. S. 
Hendrikz 5/-. Klerksdorp: (per Nico Campher) C.| 
F. Otto 5/-, J. P. Jooste, F. H. Jonker. Lydenburg: 
Dirk Volschenk. Middelburg: P. J. Venter, mej. d. 
M. Minnaar, (per ds. Barger) F. A. Grobler, P. J. 
Pieterse, J. L. van Rooyen, P. J. Jordaan, J. B. $. 
Joubert, (per Sarel Joubert) Jack. van Rooyen. E. A. 
Venter. Oos-Londen: (per mnr. Pretorius) J. F. 
Pretorius, J. H. Heath, mevr. B. Nel. Plaston: (per 
mnr. Jooste) G. S. Smith, W. P. van Bergen B/-. 
Pretoria: J. van Luipen. Pietermaritzburg: M. J. 
Hough 3/-. Potgietersrust: (per C. A. Storm) OG. 
A. Storm, oudl. N. J. Wolmarans, oudl. Gert Smit, | 
F. du Toit, mnr. Niemand. Roossenekal: (per oudl. 
Botha) W. J. Botha, P. W. Prinsloo. Rustenburg: 
C. J. Joubert, D. H. Maree 5/-. Salisbury: (per ds. 
Bierman) J. van Aswegen, T. Oosthuizen, M. Botha, 








P. J. Oosthuizen. S.W.A. (per B. C. Spies) J. P. | 

O [2 ATERIAA 3 Spies, M. J. van Wyk, F. J. van Wyk, G. $S. Preto- 

rius, B. C. Spies. 'Trichardtsfontein: (per mnr. Pre- 

! ; torius) C. H. Z. Pretorius 5/-, G. Jacobs 5B/-, T. de 
Skamels, Draers, Disselbome, Bokbalke, Beer 5/-, Jurie Swanepoel 5/-, P. Swanepoel, C. Ja- 
Voortange, Nawe, Speke, Bande, Vellings, cobs. Van der Hoff: F. J. Visser 5/-. Volksrust: 
Asse, Vere, Staalyster, Sagte en Vieer- (per ds. Ras), Jan Uys 10/-, G. Rocher 5/-, d. N. 
staal, Boutjies, Gladde Plate, Perdeysters, Uys 5/-, Dirk Uys 5/-, A. Slabbert, J. J. Marais, | 
Ouysters, Gewone Jukke, Patente Jukke, J. A. Rossouw, L. G. Stoop, J. Grobler, Jan Uys, | 
Skeie en Trek Kettings, ens. F. J. Delport, J. $. Struwig, N. W. Struwig, JH. 1. | 
Beyers, M. S. Koch, M. Uys, C. P. Brits, A. d. G. du | 


Pryslys gratia. Plessis, J. J. van Staden, C. P. van Deventer, G. H- 
J. van Vuuren, A. J. G. Ackerman, B. OG. TLabu- | 
F. BOSAZZA schagne, M. CO. Oosthuizen, D. B. J. van Rensburg. | 
) Witbank: W. L. van R. van Oudtshoorn. Wolmaran- 
SMITSTRAAT 11 — JOHANNESBURG. stad: J. J. Liebenberg 5/-, (per L. J. Fouché) R. J. | 


Coertze, N. J. J. van Rensburg, J. J. Steyn F. H. 
Bouling, C. H. Barnard, J. H. Reyneke, J. Oldewage 

| 
! 
Zwartruggens: Mevr. A. S. Jurgens, (per ds. Storm) 
 H. J. Cronjé, J. P. Geyer, R. S. van Staden, P. T. 
van Staden, D. R. Malan, H. J. Breedt. Diverse: 
Mevr. A. van Aswegen, A. J. Strydom. Totaal: 
| £26.1.0. 


VERLOWING. Die verlowing van Tinie, jongste 
dogter van mnr. en mevr. J. P. Spies, Sekretarispan, 
| dist. Rehoboth, S.W.A. (voorheen van Standerton), 
| en Izak, jongste seun van mnr. en wyle mevr. d. P. 
Mostert, Stamprietfontein, S.W.A. word hiermee aan 
familie en vriende(inne) bekend gemaak. 


VERLOWING. Ons wens om aan familie, vrien- 
de(inne) en belangstellendes bekend te maak dat 
Kitty, jongste dogter van mevr. en wyle mnr. M. J. 
du Bruyn, Ventersdorp, en Nick Smith van S.A.P. 
Yeoville, Johannesburg, oudste seun van mnr. P. E. 
Smith, distrik Vryburg, reeds die bootjie saam roei 
wat veilig seil na die huwelikskus van sukses en 
geluk. 


VERLOWING. Aan familie en vriende(inne) 
word bekend gemaak dat ons twee, Lizzie Nortje, 
oudste dogter van mevr. en wyle mnr. Nico Nortjé, 
Rooipoort, P.K. Bank, en Japie van der Merwe, 
oudste seun van mnr. en mevr. Ohris van der Merwe, 
Doornfontein, dist. Krugersdorp, op die Gde Novem- 
| ber 1987 verloof geraak het. 


| VERLOWING. Swart—Venter. Hiermee maak 
| ons tweetjies, Bellie Swart van Vaalfontein, P.K. 
| Roossenekal, en Piet Venter van Frisgewaagd, P.K. 
| Dullstroom, aan familie en vriende(inne) bekend dat 
| ons verlowingsbootjie op die 6de November van wal 
| gestuur is en hoop as dit die wil van die Heer is om 
| veilig die kus van huwelik en geluk te bereik. 





TE 





MEMORIAM. Abraham Ras. 


! Twee jaar van 
| stille trane en diep verlange is verby en onvergeetlik 
| bly die dag van 30 November 19385, toe die Heer van 
| ons weggeneem het, ons dierbare eggenoot en vader. 
|| Sy plek is leeg, sy stem is stil, ons swyg, o Heer, 


dit was U wil. Verlangende eggenote en kinders: 
C. P. Ras, Jack en Maria Botha, Abraham, Dirk, 
Paul, Heila en Loutjie. P.K. Bosmansfontein. 


F Pe ee ee ee EE EE ee] 


MEMORIAM. Met steeds treurende en verlan- 
| gende harte dink ons terug aan 20 Augustus 1934, 
| toe so vroeg die mêre ons enigste klein Rinatjie 
moes heen gaan. Ons kan en sal ons liefling nooit 
Vergeet nie. Die wond bly rou al glimlag ons. Tot 
weersiens, Skatjie! 'Treurende pappie, mammie en 
F Annatjie van Rensburg. Rietkuil 22. 


om EER EE Ee Ee EE ee 


| DOODBERIG. Sag is uit ons midde weggeneem 
| deur die onvergeetlike dood op die 9de Oktober 1987 
| ons geliefde eggenoot, vader en grootvader Barend 
|| Frederik Greyling in die ouderdom van 72 jaar 5 
| maande en 24 dae na 'n siekbed van 42 dae. Voor 
| en met en na ons gaan, Almal op dieselfde baan. En 
| wat ons al gaande doen, Word daar met onsself ver- 
oen. Die bedroefde eggenote en familie: E. C. Grey- 
|| ling (geb.) Smit. Riversdale, Trichard. 


Do aw EdDE ER ERIE B NEE DE 

DOODBERIG. Dit het die Almagtige behaag 
om van ons weg te neem deur die dood my geliefde 
eggenoot en ons vader Gert Pieter Johannes Labu- 
schagne, in die ouderdom van 44 jaar 11 maande. 
Ons sal swyg, want die Here maak geen fout nie. 
Die bedroefde eggenote en kinders: Miemie Labu- 
schagne. Eikenhof. 





DOODBERIG. lotseling opgeroep na haar 
hemelse woning op Donderdag, 21 Oktober 1987 ons 
teder beminde jongste dogtertjie Marie, ouderdom 
van 1 maand en 20 dae. Ja, die donkere onweermid- 
dag het ons harte diep geraak. O Heer, ons was 
stom, want dis tog vir ons so onmoontlik. Diep be- 
droefde ouers, broers en susters: Gidion Hough, He- 
lena Hough. Fochville. 





DOODBERIG. Op die 5de Oktober 1987 is van 
my weggeroep my teergeliefde eggenoot (Okkert 
Daniel Joubert, in die ouderdom van 64 jaar 10 
maande en 7 dae na 'n smartlike lyding van twee 
maande. Met geduld het hy gely, met sagtheid en 
vrede gesterwe. ËEk berus in die wil van God. Wat 
Hy doen is welgedaan! Die diepgedroefde eggenote: 
Sannetha Wilhelmina Joubert (geb. Steyn). 





DOODBERIG. Dit het die Here behaag om van 
ons weg te neem my geliefde eggenoot en vader Da- 
vid Jacobus Smit, op 15 Oktober 1987 in die ouder- 
dom van 49 jaar 5 maande en vier dae, na `n smart- 
like lyding van 1 maand 17 dae wat hy met geduld 





gedra het. Die bedroefde eggenote C. J. Smit en 
kinders. Roossenekal. 
DOODBERIG. Sag ontslape op 8 September 


1937 ons teergeliefde eggenoot en pappie Johannes 
Adriaan du Plessis, na `n operasie te Germiston Hos- 
pitaal in die jeugdige ouderdom van 82 jaar 4 maan- 
de en 21 dae, na 'n kort siekbed van 4 dae. Rus sag, 
liefste eggenoot en pappie. Ons swyg, o Heer, dit 


was U wil. Bedroefde eggenote en kinders: Lydia, 
Martie, Danie du Plessis. De Hoop, Singlewood, P.P. 
Rust. ) 





DOODBERIG. Sag en kalm in die Heer ont- 
slaap op & Oktober ons dierbare eggenoot en vader 
Paul Francois Prinsloo, ouderling van die Hervormde 
gemeente Bronkhorstspruit, in die ouderdom van 78 
jaar 7 maande en 15 dae na 'n siekbed van 8 maan- 
de, waarvan die laaste week smartlik was. Hy het 
dit gedra met voorbeeldige geduld. Ons troos ons 
hierin dat hy veilig is. Hy het gebid, gewerk, ge- 
waak, Hy het oneindig teer bemin, Hy het die lewe 
soet gemaak, Hy is die hemelvreugde in. Die be- 
droefde eggenote Anna Prinsloo, kinders en klein- 
kinders. Hartebeestspruit 288. P.K. Malotto. 

In- en Ted Gewasse 


Wonderlike Kallumbehandeling maak dat Liggaamsgewasse 
verdwyn sonder Operasie. 


'n Welbekende Londense dokter het 'n wêreldwye belangstelling gewek deur die ontdek- 
king dat in en uitwendige gewasse te wyte is aan 'n gebrek aan kaliumsoute in die liggaam 
wat die oorsaak is dat die selle ontbind en kwaadaardig word. 


Die Londense pers haal aan: Hy is in staat om op die mees nadruklike manier liggaams- 
gewasse te verklaar as 'n gebrek aan kaliumsoute in die liggaam, om met bewyse tot onder- 
steuning te verklaar dat indien hierdie gebrek aangevul word daardie gewasse sal afneem. 


'n Gewas waaraan 'n dokter niks sou kan doen nie het ek (so het hy gesê) in omtrent 
ses weke totaal sien verdwyn. - 


Die nuwe metode van behandeling bestaan daarom in die gereëlde toedien aan pasiënte 
van opneembare soute van kalium en deur hulle op diëet te stel. Die resultate blyk so hoogs 
suksesvol te wees dat geneeskundiges in alle dele van die wêreld dit aanbeveel of by hul 
pasiënte toepas. 


Mev. C. Healy van Twektsburg skryf: Met genoeë kan ek u meedeel dat ek heeltemal be- 
ter is. Ek het 'n groot gewas op my bors gehad en my dokter het gesê dit kan nog net twee 
of drie weke duur; die pyn was amper onuithoudbaar. Op die 3de Desember het ek met die 
Kalium-behandeling begin, en ek kan verklaar dat ek na die derde dag glad geen pyn meer 
gehad het nie. Ek is seker dat die gewas weg is en elkeen sien hoe gesond ek was; hy sê 
toe dat hy nooit gedink het dat ek nog in lewe wag nie. Ek het net die Kalium-behandeling 
te danke vir my herstel. 


Kanker en In- en Uitwendige Gewasse - 


Hul Oorsaak en Behandeling. 





Hierdie hoogs interessante boek wat gratis en posvry aan u gestuur word op ontvangs 
van 'n briefkaart, verklaar duidelik die oorsaak van in- en uitwendige gewasse en hoe om 
hulle baas te raak. 


Die volgende is 'n seleksie van die lys van hoofstukke: 


VRY AAN LESERS VAN ,,DIE HERVORMER”. 


Die Beperkinge van Snykunde. Dele wat Selde aangetas word. 
Party Dokters Teenstanders van Ope- Die Tiemus-klier. 
rasies. Die Leeftyd waarop Kalk versamel. 

Wat Kanker is. Kalium veroorsaak Kalk-afskeiding. 
Waarom die Liggaamsselle Ontbind. Groot Waarde van Kalium. 
Nadelige Kookmetodes. Liggaamsdele Onderhewig aan Kanker. 
Gewone Foute in Dieët. Hoe 'n Dokter U Kan Help. 
Stawing van Ons Bewering deur Behandeling van Rumatiek. 
Noodsaaklike Voedingbestanddele Aarverkalking en Oudag. 

Geneeskundiges. Bloedarmoede, Suikersiekte en Krop- 
Die Tiemus-klier. geswel. 

Liggaam. Belangrike Punte om te onthou. 


Moenie uitstel nie, maar stuur nog vandag u aansoeke in om 'n gratis boek. Stuur net 'n 
briefkaart aan die Sekretaris, E. J. Adcock Beperk, Aptekers, Posbus `198, Krugersdorp. 
Enigste agente in Suid-Afrika vir ,DIE KALIUM KIE.”, 5@ Twickenham, Middleser. 


Gedruk deur die Minerva Drukpers Bepk., 8638 Pretoriusstraat, Pretoria. 





